# Официален вестник C 290A/20 ю

| | ISSN 1977-0855 |
| --- | --- |
| Официален вестник
  на Европейския съюз | C 290A |
| | |
| Издание на български език | Информация и известия | Година 6420 юли 2021 г. |

ISSN 1977-0855

Официален вестник

на Европейския съюз

C 290A

Издание на български език

Информация и известия

Година 6420 юли 2021 г.

---

| Съдържание | Страница |
| --- | --- |
| | V   Становища |
| | АДМИНИСТРАТИВНИ ПРОЦЕДУРИ |
| | Европейска централна банка |
| 2021/C 290 A/01 | Покана за изразяване на интерес за външни експерти, които да бъдат назначени като член или заместници на член на Административния съвет за преглед на Европейската централна банка (Франкфурт на Майн, Германия) | 1 |

Съдържание

Страница

V   Становища

АДМИНИСТРАТИВНИ ПРОЦЕДУРИ

Европейска централна банка

2021/C 290 A/01

Покана за изразяване на интерес за външни експерти, които да бъдат назначени като член или заместници на член на Административния съвет за преглед на Европейската централна банка (Франкфурт на Майн, Германия)

1

---

| BG | |
| --- | --- |

BG

---

V Становища

АДМИНИСТРАТИВНИ ПРОЦЕДУРИ

Европейска централна банка

| 20.7.2021 | BG | Официален вестник на Европейския съюз | CA 290/1 |
| --- | --- | --- | --- |

20.7.2021

BG

Официален вестник на Европейския съюз

CA 290/1

---

Покана за изразяване на интерес за външни експерти, които да бъдат назначени като член или заместници на член на Административния съвет за преглед на Европейската централна банка (Франкфурт на Майн, Германия)

(2021/C 290 A/01)

1.   Въведение

С Регламент (ЕС) No 1024/2013 на Съвета (1) се установява единният надзорен механизъм (ЕНМ) въз основа на член 127, параграф 6 от Договора за функционирането на Европейския съюз. ЕНМ е съставен от Европейската централна банка (ЕЦБ) и националните компетентни органи на държавите членки, чиято парична единица е еврото, с възможността за установяване на тясно сътрудничество с компетентните органи на държавите членки, чиято парична единица не е еврото. ЕЦБ отговаря за цялостното функциониране на ЕНМ.

Съгласно член 24, параграф 1 от Регламент (ЕС) No 1024/2013 ЕЦБ създаде Административен съвет за преглед („Административния съвет“) за целите на извършване на вътрешен административен преглед на решенията, взети от ЕЦБ в изпълнение на възложените ѝ с Регламент (ЕС) No 1024/2013 правомощия, след искане за преглед. ЕЦБ търси да попълни текущи и очаквани свободни длъжности за един член на Административния съвет и двама заместници, поради което организира настоящата покана за изразяване на интерес за назначаване на един член на Административния съвет и двама заместници в съответствие с член 4 от Решение ЕЦБ/2014/16 на Европейската централна банка (2).

2.   ЕЦБ и Административния съвет за преглед на ЕЦБ

Административният съвет съставлява неразделна част от ЕНМ. В посочените в член 24, параграф 1 от Регламент (ЕС) No 1024/2013 случаи всяко физическо или юридическо лице може да поиска преглед на решение на ЕЦБ, което е взето съгласно този регламент и чийто адресат е това лице, или което пряко и индивидуално засяга това лице, с изключение на решения на Управителния съвет на ЕЦБ, взети съгласно член 24, параграф 7 от този регламент.

3.   Състав на Административния съвет

В съответствие с член 24, параграф 2 от Регламент (ЕС) No 1024/2013 Административният съвет се състои от петима членове и двама заместници, които се ползват с отлична репутация. Административният съвет разполага с достатъчно ресурси и експертен опит, за да оценява упражняването на правомощията на ЕЦБ съгласно Регламент (ЕС) No 1024/2013. Членовете на Административния съвет и двамата заместници се назначават от ЕЦБ с мандат от пет години, който може да бъде подновен веднъж, и действат независимо и в обществен интерес.

Двамата заместници заместват временно членовете на Административния съвет в случай на тяхна временна неработоспособност или ако в контекста на определено искане за преглед са налице основателни причини за сериозно безпокойство за съществуването на конфликт на интереси, например когато член на Административния съвет има частен или личен интерес, който може да повлияе или който изглежда, че влияе на безпристрастното и обективно изпълнение на задълженията им. Заместник постоянно замества член на Административния съвет в случай на постоянна неработоспособност, смърт, оставка или отстраняване от длъжност.

Членовете на Административния съвет и техните заместници се номинират от Изпълнителния съвет след консултация с Надзорния съвет и се назначават от Управителния съвет на ЕЦБ. Управителният съвет е определил и условията за назначаване на членовете на Административния съвет и заместниците.

4.   Квалификации и опит на членовете на Административния съвет и заместниците

В съответствие с член 24, параграф 2 от Регламент (ЕС) No 1024/2013 членовете на Административния съвет и заместниците се избират въз основа на тяхната отлична репутация и доказаните им знания и професионален опит в тази област, включително в областта на надзора, на достатъчно високо ниво в сферата на банковото дело или други финансови услуги. Членовете на Административния съвет и заместниците не могат да бъдат в същото време членове на персонала на ЕЦБ или на персонала на компетентни органи или на други национални институции, органи, служби и агенции или институции, органи, служби и агенции на Съюза, участващи в изпълнението на задачите на ЕЦБ, които са ѝ възложени с Регламент (ЕС) No 1024/2013. Те трябва да имат възможност да участват с краткосрочно предизвестие в разглеждането на искания за преглед срещу решения на ЕЦБ.

Назначаването на члена на Административния съвет и на заместниците се извършва по начин, който осигурява доколкото е възможно балансирано географско участие и балансирано участие на представители на двата пола в държавите членки. ЕЦБ е приобщаваща институция, която се стреми да отразява многообразието на населението, на което служи. Насърчават се кандидатури независимо от възраст, увреждания, етнически произход, пол, полова идентичност, раса, религиозни убеждения, сексуална ориентация или други характеристики.

Кандидатурите се подлагат на сравнително оценяване, провеждано от ЕЦБ. По-специално се вземат предвид следните критерии:

| а) | Критерии за подбор |
| --- | --- |

а)

Критерии за подбор

Кандидатите трябва да притежават следните умения и компетентности:

| — | много добро познаване и разбиране на законодателството на Съюза в сферата на банковото дело и други финансови услуги, включително задачите и функционирането на ЕЦБ и по-специално на ЕНМ; |
| --- | --- |

—

много добро познаване и разбиране на законодателството на Съюза в сферата на банковото дело и други финансови услуги, включително задачите и функционирането на ЕЦБ и по-специално на ЕНМ;

| — | много добро познаване и разбиране на функционирането на банковия сектор, особено в банковия съюз; |
| --- | --- |

—

много добро познаване и разбиране на функционирането на банковия сектор, особено в банковия съюз;

| — | опит в разработването на надзорни рамки и в процеси на вземане на решения, процедури и практики в областта на надзора. |
| --- | --- |

—

опит в разработването на надзорни рамки и в процеси на вземане на решения, процедури и практики в областта на надзора.

| б) | Критерии за допустимост |
| --- | --- |

б)

Критерии за допустимост

Кандидатите трябва да отговарят на следните критерии за допустимост:

| — | да бъдат граждани на държава членка на Съюза и да се ползват с пълния обем от гражданските си права; |
| --- | --- |

—

да бъдат граждани на държава членка на Съюза и да се ползват с пълния обем от гражданските си права;

| — | да владеят много добре английски език с доказана способност да се изразяват писмено, да имат презентационни умения и добри познания по поне един друг официален език на Съюза. |
| --- | --- |

—

да владеят много добре английски език с доказана способност да се изразяват писмено, да имат презентационни умения и добри познания по поне един друг официален език на Съюза.

Много доброто или доброто владеене на други официални езици на Съюза би било предимство.

5.   Възнаграждение

Избраните кандидати ще получават възнаграждение, съответстващо на възложените им задачи.

6.   Назначаване

Процедурата за подбор се провежда в съответствие с Регламент (ЕС) No 1024/2013 и оперативните правила на Административния съвет. Членът на Административния съвет и заместниците се назначават от Управителния съвет на ЕЦБ в лично качество и поради това не могат да делегират отговорностите си на друг член или на трето лице.

7.   Списък с резерви

Комисията за подбор може да включи подходящи кандидати в списък с резерви, от който кандидатите могат да бъдат назначавани на подобни длъжности в бъдеще. В тези случаи кандидатите ще бъдат надлежно информирани. Списъкът с резерви остава валиден за срок от пет години от назначаването на члена на Административния съвет или на заместниците и може да се използва за назначаването на заместник на член, в случай че има такава свободна длъжност.

8.   Независимост и декларации за поети задължения и интереси

Членът на Административния съвет и заместниците действат независимо и в обществен интерес. За тази цел всеки от тях трябва да представи публична декларация за поети задължения и публична декларация за интереси, като се посочва всеки пряк или косвен интерес, който би могъл да се счита за накърняващ тяхната независимост, или отсъствието на подобен интерес. Всеки от тях също така трябва да декларира, че ще спазва правилата за поверителност и да подпише декларация за етично поведение, както е предвидено в Кодекса за поведение за високопоставени служители на Европейската централна банка (3).

9.   Декларация за защита на личните данни

ЕЦБ обработва цялата лична информация относно кандидатите съгласно Регламент (ЕС) 2018/1725 на Европейския парламент и на Съвета (4). Това важи по-специално за поверителността и сигурността на тези данни. Генералният директор на „Управление и операции в ЕНМ“ на ЕЦБ ще бъде идентифициран като контролиращ орган за обработката на лични данни, свързана с участието на ЕЦБ в процедурата за подбор въз основа на настоящата покана за изразяване на интерес. Целта на обработката на данни е да се организира подбора и назначаването на члена на Административния съвет или на заместниците. Всички лични данни ще бъдат обработвани единствено за тази цел. Кандидатите се съгласяват с обработването на лични данни чрез предоставяне на личните си данни като част от заявлението им. Кандидатът може да оттегли съгласието си по всяко време с уведомление до Секретариата на Административния съвет (ABoRvacancy@ecb.europa.eu), след получаване на което обработването на лична информация се прекратява и кандидатът се изключва от процедурата за подбор, но извършеното до този момент обработване остава законно.

Получателите на личните данни на кандидатите ще бъдат членовете на Комисията за подбор, Изпълнителния съвет на ЕЦБ и Надзорния съвет на ЕЦБ, както и членовете на Управителния съвет на ЕЦБ.

ЕЦБ може да съхранява данните на избраните кандидати за срок от пет години, считано от края на мандата. Данните за неуспелите кандидати се съхраняват за срок от две години след приключването на процедурата за подбор. В случай на правни спорове горепосочените периоди за съхранение ще бъдат удължени с две години след приключване на всички съответни производства.

Кандидатите имат право на достъп до данните си и да актуализират или коригират идентификационните си данни. Данните, които обаче доказват съответствие с критериите за допустимост и критериите за подбор, не могат да бъдат актуализирани или коригирани след крайния срок за кандидатстване за настоящата покана за изразяване на интерес, за да се осигури съответствие с принципите на равен достъп и недискриминация, както и да се гарантира, че процедурата за подбор е ясна, прозрачна и справедлива за всички кандидати.

Кандидатите имат право на достъп до своите данни за оценка по време на цялата процедура. С цел опазване на поверителността на разискванията и процеса на вземане на решения на Комисията за подбор, Изпълнителния съвет на ЕЦБ, Надзорния съвет на ЕЦБ и Управителния съвет, както и за защита правата и свободите на другите кандидати, достъпът на кандидатите се ограничава до подадените от тях документи и до частите на оценката, които се отнасят за тях.

Кандидатите имат право да поискат заличаване на личните им данни. Това искане води до изключване от процедурата за подбор.

Кандидатите могат да упражняват права си по настоящия раздел 9, като се свържат със Секретариата на Административния съвет (ABoRvacancy@ecb.europa.eu). Кандидатите могат също така да се свържат с длъжностното лице по защита на данните на ЕЦБ пряко на dpo@ecb.europa.eu за всички запитвания относно лични данни във връзка със заявленията им.

Кандидатите имат право да се обръщат по всяко време към Европейския надзорен орган по защита на данните.

Имената на заместниците и на члена на Административния съвет, назначени съгласно тази процедура, се публикуват на уебсайта на ЕЦБ.

10.   Процедура за кандидатстване

За да бъдат валидни, заявленията трябва да бъдат подадени в съответствие с посочените по-долу процедури и изисквания.

Заявленията трябва да включват актуална автобиография (образецът на европейския формат за автобиография (препоръчително) може да бъде изтеглен на https://europa.eu/europass/en).

Заявленията трябва да бъдат подадени не по-късно от 24 август 2021 г.

Заявленията могат да бъдат подадени по електронна поща на следния адрес: ABoRvacancy@ecb.europa.eu

Заявленията могат да бъдат подадени също чрез препоръчана поща или частна куриерска служба на следния адрес:

| European Central Bank |
| --- |
| Director General SSM Governance & Operations |
| Kaiserstraße 29 |
| 60640 Frankfurt am Main |
| Germany |

European Central Bank

Director General SSM Governance & Operations

Kaiserstraße 29

60640 Frankfurt am Main

Germany

Пощенското клеймо или датата на разписката, издадена от куриерската служба, служат като доказателство за спазването на посочения по-горе краен срок за подаване. Независимо от това ЕЦБ няма да разгледа заявления, които достигнат до ЕЦБ 10 или повече календарни дни след изтичането на посочения по-горе краен срок.

За всяко заявление ще бъде направено потвърждение.

За да се улесни процеса на подбор, всички комуникации с кандидатите във връзка с настоящата покана за изразяване на интерес се осъществяват на английски език.

Всички кандидати, отзовали се на настоящата покана за изразяване на интерес, ще бъдат уведомени за резултатите от процеса на подбор и назначаване.

Въпроси и искания за пояснения във връзка с настоящата покана за изразяване на интерес могат да бъдат отправяни до:

| Pedro Gustavo Teixeira |
| --- |
| Director General SSM Governance & Operations |
| European Central Bank |
| Kaiserstraße 29 |
| 60640 Frankfurt am Main |
| Germany |
| Tel + 49 69 13440 |
| Email: ABoRvacancy@ecb.europa.eu |

Pedro Gustavo Teixeira

Director General SSM Governance & Operations

European Central Bank

Kaiserstraße 29

60640 Frankfurt am Main

Germany

Tel + 49 69 13440

Email: ABoRvacancy@ecb.europa.eu

---

(1)  Регламент (ЕС) No 1024/2013 на Съвета от 15 октомври 2013 г. за възлагане на Европейската централна банка на конкретни задачи относно политиките, свързани с пруденциалния надзор над кредитните институции (ОВ L 287, 29.10.2013 г., стр. 63).

(2)  Решение 2014/360/EС на Европейската централна банка от 14 април 2014 г. относно създаването на Административен съвет за преглед и установяването на оперативните му правила (ЕЦБ/2014/16) (ОВ L 175, 14.6.2014 г., стр. 47).

(3)  Кодекс за поведение за високопоставени служители на Европейската централна банка (ОВ C 89, 8.3.2019 г., стр. 2).

(4)  Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) No 45/2001 и Решение No 1247/2002/ЕО (ОВ L 295, 21.11.2018 г., стр. 39).

---